VLÁDA SLOVENSKEJ REPUBLIKY

(Návrh)
Uznesenie vlády Slovenskej republiky
č. ...
z ...

k návrhu na uzavretie Zmluvy medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti podpísaná 2. októbra 2006 v Bratislave 

Číslo materiálu:		
Predkladateľ:	podpredseda vlády a minister vnútra 
 	
Vláda
A. 	súhlasí 
A. 1. 	s uzavretím Zmluvy medzi Slovenskou republikou a Maďarskom, ktorou sa mení a dopĺňa Zmluva medzi Slovenskou republikou a Maďarskou republikou o spolupráci pri predchádzaní cezhraničnej trestnej činnosti a v boji proti organizovanej trestnej činnosti podpísaná 2. októbra 2006 v Bratislave (ďalej len "zmluva"), 	
 	A. 2. 	s tým, že jej zmluva nebude po podpise znovu predložená; 
 	
B. 	odporúča 
prezidentovi Slovenskej republiky 
B. 1. 	splnomocniť predsedu vlády a ako alternáta podpredsedu vlády a ministra vnútra, podpredsedu vlády a ministra zahraničných vecí a európskych záležitostí na podpis zmluvy, 	

B. 2. 	ratifikovať podpísanú zmluvu po vyslovení súhlasu Národnej rady Slovenskej republiky, 	
        Národnej rade Slovenskej republiky 
B. 3. 	vysloviť súhlas so zmluvou a rozhodnúť, že ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi; 
 	
C. 	poveruje 
predsedu vlády 
C. 1. 	predložiť zmluvu po jej podpise Národnej rade Slovenskej republiky na vyslovenie súhlasu a rozhodnutie, že ide o medzinárodnú zmluvu, ktorá má podľa článku 7 ods. 5 Ústavy Slovenskej republiky prednosť pred zákonmi, 
 	
        podpredsedu vlády a ministra vnútra 
C. 2. 	odôvodniť návrh na uzavretie zmluvy v Národnej rade Slovenskej republiky; 
 	
D. 	ukladá 
podpredsedovi vlády a ministrovi vnútra 
D. 1. 	požiadať podpredsedu vlády a ministra zahraničných vecí a európskych záležitostí o vykonanie opatrení súvisiacich s nadobudnutím platnosti zmluvy,  	
 	  
D. 2. 	požiadať podpredsedu vlády a ministra zahraničných vecí a európskych záležitostí o zabezpečenie vyhlásenia zmluvy v Zbierke zákonov Slovenskej republiky. 

Vykonajú: 	predseda vlády 
podpredseda vlády a minister vnútra 
podpredseda vlády a minister zahraničných vecí a európskych záležitostí 	
Na vedomie: 	prezident Slovenskej republiky 
predseda Národnej rady Slovenskej republiky